■ 



I den almindelige Geologi saavel som i Danmarks Geologi 

 har vi i det væsentlige kun beskæftiget os med Dannelser, der er 

 afsluttede. Der er givet en Oversigt over Jordens Udviklingsgang fra 

 dens Barndom op til den nuværende Tid, og i Danmarks Geologi er 

 Forholdene i vort eget Land blevet særlig omhandlet. Vi har søgt at 

 vise, hvorledes Jordens Levetid kunde inddeles i naturlige Perioder, og 

 hvorledes Sten- og Jordlagene kunde henføres til bestemte Formationer, 

 der atter kunde deles i Underafdelinger, der var karakteriseret ved Fore- 

 komsten af bestemte Dyre- eller Planteforsteninger. 



Det har været en uhyre stor Kirkegaard, som vi har vandret rundt 

 paa, og vi har søgt at læse Navnene paa de forskellige Gravsten. Vi har 

 set, hvorledes man, efterhaanden som den geologiske Videnskab skred 

 frem, blev i Stand til at forstaa mere og mere af de dunkle og af Tidens 

 Tand ofte slemt medtagne Skrifttegn, saa at man nu kan paapege, at her 

 ligger de stivnede Rester af Urtidens ildflydende Lavastrømme, her ligger 

 Kultidens Skove begravet, og her staar en Kalksten, der fortæller om det 

 nu udslukte Liv paa Bunden af Kridttidens Hav. 



r Nu gaar vi i Jordbundslæren over til at beskæftige os med, hvad 

 vi kan kalde de levende Jordlag, til selve de Jordlag, der er under 

 Dannelse den Dag i Dag, og blandt disse fortrinsvis til dem, som vi i 

 et agerdyrkende og skovbrugende Land som Danmark selv søger at faa 

 Indflydelse paa, eller i hvert Fald søger at faa saa nøje Kendskab til som 

 muligt, for at kunne udnytte de fra Naturens Haand givne Betingelser 

 paa den fordelagtigste Maade. 



Man maa dog erindre, at der egentlig set slet ikke gennem Tiderne 

 er dannet ny Jordlag af nyt tilkommet Materiale, men at der kun 

 er flyttet rundt med det oprindelig i Jordens Indre, i Jordskorpen, i 

 Havet og i Atmosfæren værende Stof. Det har været Kredsløb, men det 

 er det samme Materiale, der har været tumlet med. 



Der er ganske vist af forskellige Forskere, i sin Tid særlig af den 

 berømte svenske Opdagelsesrejsende og Naturforsker A. E. Nordenskjold 



